डीएम अपहरण : सरकार से बात करेंगे मध्यस्थ  
दोनों मध्यस्थ प्रोफेसर जी हरगोपाल और प्रोफेसर आर सोमेश्वर राव आज सरकार के नुमाइंदों से बात करेंगे।
मलकानगिरी के कलेक्टर आर विनील कृष्णा और आदिवासी इंजीनियर प्रबित्रा मांझी को अगवा हुए रविवार को तीन दिन बीत चुके हैं, इनकी रिहाई के लिए कवायद तेज हो गई है। माओवादियों ने जिन तीन मध्यस्थों का नाम बताया था उनमें से दो आज भुवनेश्वर पहुंच रहे हैं। इन दोनों मध्यस्थों के नाम प्रोफेसर जी हरगोपाल और प्रोफेसर आर सोमेश्वर राव हैं। ये लोग आज सरकार के नुमाइंदों से बात करेंगे। हालांकि माओवादी फिलहाल अपनी मांग पर अड़े हुए हैं। उन्होंने माओवादी नेता गंती प्रसाद और श्रीरामुलू श्रीनिवास की रिहाई की मांग की है। माओवादियों की मांग पर गौर करते हुए राज्य सरकार ने जेल में बंद माओवादी नेताओं पर लगे आरोपों की जांच कर रही है।